Ján Franz

Ján FranzFRANZ, Ján. In: Biografický lexikón Slovenska II CF. Martin: Slovenská národná knižnica, 2004. 696 s. ISBN 80-89023-44-4. s. 641. starší (Johann Franz; * 28. január 1864, Nová Lesná, Slovensko† 18. júl 1939, Prostredný hrot, Vysoké Tatry) bol horský vodca a horolezec, spišský Nemec.

 Životopis 
Narodil sa v rodine Martina Franza a jeho manželky Zuzany rodenej Paterovej.

 Lezecké a sprievodcovské výkony  
Už ako 17-ročný začal liezť. V roku 1896 sa stal horským vodcom I. triedy. Bol považovaný za jedného z najlepších horských vodcov svojej doby vo Vysokých Tatrách. Jeho najaktívnejšie obdobie bolo v rokoch 19001907. Napríklad v roku 1900 už ako 37–ročný urobil osem prvovýstupov.Časopis Vysoké Tatry. In: Andráši, Július: Horskí vodcovia III. roč.XXX, č.5/1991, s.32 Každý rok si zapísal do vodcovskej knižky desiatky túr. Uskutočnil 121 prvovýstupov, z toho 31 v zime. Jeho 42 prvých výstupov na panenské štíty nikto neprekonal. Za zmienku stoja napríklad prvý výstup na Ťažký štít, Mengusovský Volovec a prvé prelezenie celého hrebeňa Hrubé. Uskutočnil prvovýstup s K. Jordanom na Lomnický štít cestou, nazvanou „Jordánka“ a s E. Dubkem na Prostredný hrot tzv. „Dubkeho lávkou“. Viedol prvé zimné výstupy napr. na Gerlachovský štít, Veľký Mengusovský štít, Satan, Vysokú, dokonca aj exponovanú Veľkú Vidlovú vežu. Bol aj horským záchranárom.Marec, Anton: Tatranské siluety, 2007Hochberger, E : Hohe Tatra, Gebirge der Nordslowakei, 1992 Zahynul 18. júla 1939 počas zostupu z Prostredného hrotu. Pochovaný je v Novej Lesnej. Ján Franz má pamätnú tabuľu na Symbolickom cintoríne. Jeho syn Ján Franz ml., takisto nadaný horský vodca a skialpinista, padol na haličskom fronte v roku 1915.

 Referencie 


 Externé odkazy 

 Prvovýstup Dubkeho lávkou
 Záznam o narodení a krste v matrike - indexovaný záznam číslo 5; farnosť Veľký Slavkov; pokrstený ako Johann Frantz

Kategória:Slovenskí horolezci
Kategória:Osobnosti z Novej Lesnej
Kategória:Osobnosti Vysokých Tatier
Kategória:Slovenské osobnosti nemeckého pôvodu